OpenLLM-France/wikimedia huggingface dataset:
# Donatille Mukabalisa

Donatille Mukabalisa (Nyamata, 30 de juliol de 1960) és una advocada i política ruandesa, elegida presidenta de la Cambra de Diputats de Ruanda després de les eleccions parlamentàries ruandeses de 2013.

## Biografia

Va estudiar dret a la Universitat Lliure de Kigali. Va treballar a l'Organització Mundial de la Salut al final dels seus estudis i durant 16 anys al Programa de les Nacions Unides per al Desenvolupament.
Mukabalisa va decidir involucrar-se en la política l'any 2000, després del genocidi de Ruanda i el període de transició que va seguir a l'arribada de Paul Kagame com a president de la República. Va dir que els anys passats en un país on "els drets humans eren greument violats" la va empènyer a prendre una decisió per iniciar la seva lluita contra la injustícia. Es va unir al Partit Liberal, que en aquella època no era el partit governant sinó que donava suport al Front Patriòtic Ruandès de Paul Kagame. Va ser elegida diputada a les eleccions de 2003. Va mantenir el seu escó des de 2003 fins a 2008. De 2011 a 2013 es va convertir en senadora. Després va tornar com a diputada a la Cambra després de les eleccions legislatives de 2013 i com a candidata a la presidència de l'Assemblea malgrat els pocs escons del seu partit i va obtenir 78 vots sobre 80.

## Referències

* 1 2 3 «Donatille Mukabalisa | HuffPost» (en anglès).
* 1 2 Twagilimana, Aimable. Historical Dictionary of Rwanda (en anglès). Rowman & Littlefield, 2015-11-06. ISBN 9781442255913.
* ↑ «Donatille Mukabalisa occupe la présidence de la chambre basse» (en francès). IGIHE, 05-10-2013.
# Font de Fontanet (Abella de la Conca)

La Font de Fontanet és una font del terme municipal d'Abella de la Conca, a la comarca del Pallars Jussà.
Està situada a 952 metres d'altitud, a llevant de les ruïnes de Casa Fontanet. És a l'esquerra del barranc de la Vall, al sud de la Cabana de Llenasca i al sud-oest de la Masia Gurdem. Es troba a la dreta del riu d'Abella, sota i a migdia dels Camps de Gurdem.

## Etimologia

La font pren el nom de la propera Casa Fontanet, a la qual subministrava aigua.

## Enllaços externs

* La Font de Fontanet en el seu entorn, a l'Institut Cartogràfic de Catalunya
# Nóvaia Kàmenka

Nóvaia Kàmenka (en rus: Новая Каменка) és un poble de l'óblast de Saràtov, a Rússia, segons el cens del 2019 tenia 3 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Gouverneur

Gouverneur és una població dels Estats Units a l'estat de Nova York. Segons el cens del 2000 tenia 4.263 habitants.

## Demografia

Segons el cens del 2000, Gouverneur tenia 4.263 habitants, 1.667 habitatges, i 1.093 famílies. La densitat de població era de 772,7 habitants/km².
Dels 1.667 habitatges en un 36,3% hi vivien nens de menys de 18 anys, en un 47,6% hi vivien parelles casades, en un 13,9% dones solteres, i en un 34,4% no eren unitats familiars. En el 29,2% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,09.
Per edats la població es repartia de la següent manera: un 29,8% tenia menys de 18 anys, un 9,5% entre 18 i 24, un 27,3% entre 25 i 44, un 19,7% de 45 a 60 i un 13,7% 65 anys o més.
L'edat mediana era de 33 anys. Per cada 100 dones de 18 o més anys hi havia 82,9 homes.
La renda mediana per habitatge era de 25.174 $ i la renda mediana per família de 29.192 $. Els homes tenien una renda mediana de 31.768 $ mentre que les dones 20.064 $. La renda per capita de la població era de 12.482 $. Entorn del 17,6% de les famílies i el 18,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gouverneur». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Gouverneur». American Fact Finder. Oficina del Cens dels Estats Units, 12-01-2010.
# Nadejda Mandelstam

Nadejda Iàkovlevna Mandelstam o Mandelxtam (en rus Надежда Яковлевна Мандельштам, nascuda Hazin; 31 d'octubre de 1899 — 29 de desembre de 1980) va ser una escriptora russa i esposa del poeta polonès Óssip Mandelstam.
Nascuda a Saràtov en una família jueva de classe mitjana, va passar la infantesa a Kíev. Després de l'escola secundària va estudiar art.
Després del seu casament el 1921, Nadejda i Óssip Mandelstam van viure a Ucraïna, Petrograd, Moscou i Geòrgia. Óssip va ser arrestat el 1934 pel seu poema satíric Epigrama de Stalin. Juntament amb Nadejda van exiliar-se a Txerdin, a la regió de Perm, i més tard a Vorónej.
Després del segon arrest d'Óssip Mandelstam i la seva mort al camp de trànsit de Vladperpunkt, prop de Vladivostok, el 1938, Nadejda Mandelstam va passar a viure de forma nòmada, esquivant el seu possible arrest i canviant sovint de lloc de residència i de feina. Almenys en una ocasió, a Kalinin, l'NKVD va venir a buscar-la l'endemà que abandonés el lloc.
Com a missió de la seva vida, Nadejda va assumir la preservació i la publicació del llegat poètic del seu marit. Va memoritzar la major part de les poesies perquè no confiava en les versions impreses.
Després de la mort de Stalin, Nadejda Mandelstam va completar la seva tesi doctoral (1956) i se li va permetre el retorn a Moscou el 1958.
En les seves memòries, Hope Against Hope i Hope Abandoned, publicades primer a Occident, va fer una anàlisi èpica de la seva vida i hi critica la degradació moral i cultural de la Unió Soviètica a partir dels anys vint. Els títols de les seves memòries són un joc de paraules amb el seu nom de pila, perquè Nadejda vol dir 'esperança' en rus (en anglès hope).
El 1979 va donar els seus arxius a la Universitat de Princeton. Nadejda Mandelstam va morir el 1980 a Moscou, als 81 anys.

## Obres

* Hope against Hope. A Memoir. Nova York: Atheneum, 1970 (ISBN 1-86046-635-4)
* Hope Abandoned. A Memoir, traduït del rus per Max Hayward. Nova York: Atheneum, 1970 (ISBN 0-689-10549-5)
* Contra tota esperança (Quaderns Crema, 2012) (ISBN 978-84-7727-537-4)

## Referències

* ↑ «Epigrama de Stalin, traduït a l'anglès». Arxivat de l'original el 2011-07-23. [Consulta: 13 març 2011].
* ↑ Vegeu aquest article publicat al Diari de Balears el 21/02/2009, que parla sobre aquest poema i en cita alguns versos
* ↑ Vegeu també aquesta pàgina on es pot llegir una versió lliure del poema en castellà, acompanyada d'un extens comentari
# Jasmin Repeša

Jasmin Repeša, és un entrenador de bàsquet croat nascut l'1 de juny de 1961, a Čapljina, República Socialista de Bòsnia i Hercegovina, RFS Iugoslàvia. La temporada 2012-13 va compaginar els càrrecs d'entrenador de l'Unicaja de Màlaga i seleccionador nacional de Croàcia, amb qui va aconseguir la quarta posició a l'Eurobàsquet d'Eslovènia.

## Palmarès

* Lliga de Croàcia: 4 (KK Cibona: 1996, 1997, 2002, 2012), 2 (KK Cedevita, 2014, 2015)
* Copa de Croàcia: 3 (Cibona Zagreb: 1996, 2002), 1 (KK Cedevita, 2014)
* Lliga de Turquia: 2 (Tofas SK: 1999, 2000)
* Copa de Turquia: 2 (Tofas SK: 1999, 2000)
* LEGA: 1 (Fortitudo Bologna: 2005), 1 (Olimpia Milano: 2016)
* Copa d'Itàlia: 2 (Olimpia Milano: 2016, 2017)
* Supercopa d'Itàlia: 2 (Fortitudo Bologna: 2005), 1 (Olimpia Milano: 2016)
* Copa de Montenegro: 1 (KK Budućnost: 2019)
# Tzavdeatsí

Els Tzavdeatsí o també Tzawdeatsi i Sawdetsi van ser una família de nakharark (nobles) d'Armènia que tenien el seu feu hereditari a la comarca de Sotq, a la província de Siunia.

## Referències

* ↑ «-Armenian Princely Families-». Arxivat de l'original el 2020-07-31. [Consulta: 4 desembre 2021].
# Font de Gavarrera

La Font de Gavarrera és una font del terme municipal de Tremp, del Pallars Jussà, a l'antic terme de Fígols de Tremp, en territori del poble de Claramunt.
Està situada a 1.090 m d'altitud, al nord-oest de Claramunt, en una raconada natural formada pel Serrat de la Font de la Moixeta de Vilafranca, que s'estén de sud-oest a nord-est, i el Serrat del Rebollar, que ho fa de sud-est a nord-oest i es troben al nord i damunt de la Font de Gavarrera.

## Enllaços externs

* Font de Gavarrera al web de l'Institut Cartogràfic de Catalunya
# Fasim

Fasim és el tagname de Germán Bel (Barcelona, 1973) és un artista urbà català instal·lat a València. Entre les seues influències hi trobem JonOne i Henry Chalfant.

## Galeria

* Treball del 1988.
* Graffiti en Alcoi.
* Fasim treballant en un mural del 2016.

## Referències

* ↑ López Giménez, Diego. Valencia en grafitis : «graffiti & street art». Primera edición julio de 2019. ISBN 978-84-120153-2-4.
* ↑ «ENTREVISTA A FASIM 💥| CULTURA EN TIEMPOS DE COVID CAP.5 - YouTube». Última Hora Noticias, 19-06-2020. [Consulta: 16 novembre 2020].
# Notorious but Nice

Notorious but Nice és una pel·lícula dramàtica estatunidenca de 1933 dirigida per Richard Thorpe i protagonitzada per Marian Marsh, Betty Compson i Don Dillaway. Va ser produïda i distribuïda per l'estudi de cinema B Chesterfield Motion Pictures.
La pel·lícula sobreviu, amb una còpia conservada a la Biblioteca del Congrés dels Estats Units.

## Argument

Jenny Jones, una noia amb un passat misteriós, està compromesa amb el fill del seu cap. El pare intenta destruir-li la vida perquè el seu fill la rebutgi. Quan tot sembla perdut, l'ajuda ve d'una font inesperada, però es produeixen complicacions.

## Repartiment

* Marian Marsh com Jenny Jones
* Betty Compson com Millie Sprague
* Donald Dillaway com Richard Hamilton
* Rochelle Hudson com Constance Martin
* John St. Polis com John Martin
* J. Carrol Naish com Joe Charney
* Dewey Robinson com Tuffy Kraft
* Henry Kolker com advocat defensor
* Robert Ellis com fiscal
* Robert Frazer com L'home del parc
* Wilfred Lucas com Jutge
* Michael Mark com Bill
* Jane Keckley com Mrs. Kelly
* J. Frank Glendon com associat
* Clarence Geldart
* Edward Peil Sr. com doctor a l'Hospital
* Nancy Cornelius com enfermera
* Louise Beavers com Ophelia
* Bess Flowers com Miss Price

## Referències

* ↑ Notorious but Nice a Catàleg de l'American Film Institute (anglès)
* ↑ American Film Institute (1978) Catalog of Holdings The American Film Institute Collection and The United Artists Collection at The Library of Congress p.129

## Bibliografia

* Pitts, Michael R. Poverty Row Studios, 1929–1940: An Illustrated History of 55 Independent Film Companies, with a Filmography for Each. McFarland & Company, 2005.
# Gran Premi de Malàisia del 1999

Resultats del Gran Premi de Malàisia de Fórmula 1 de la temporada 1999, disputat al circuit de Sepang el 17 d'octubre del 1999.

## Resultats

| Pos. | No | Pilot | Equip | Voltes | Temps/ Retirada | Pos. de sortida | Punts |
| 1 | 4 | Eddie Irvine | Ferrari | 56 | 1h 36' 38. 4 | 2 | 10 |
| 2 | 3 | Michael Schumacher | Ferrari | 56 | + 1.04 s | 1 | 6 |
| 3 | 1 | Mika Häkkinen | McLaren - Mercedes | 56 | + 9.743 s | 4 | 4 |
| 4 | 17 | Johnny Herbert | Stewart - Ford | 56 | + 17.538 s | 5 | 3 |
| 5 | 16 | Rubens Barrichello | Stewart - Ford | 56 | + 32.296 s | 6 | 2 |
| 6 | 8 | Heinz-Harald Frentzen | Jordan - Mugen - Honda | 56 | + 34.884 s | 14 | 1 |
| 7 | 11 | Jean Alesi | Sauber - Petronas | 56 | + 54.408 s | 15 | |
| 8 | 10 | Alexander Wurz | Benetton - Playlife | 56 | + 1' 00.934 min. | 7 | |
| 9 | 21 | Marc Gené | Minardi - Ford | 55 | + 1 Volta | 19 | |
| 10 | 5 | Alessandro Zanardi | Williams - Supertec | 55 | + 1 Volta | 16 | |
| 11 | 9 | Giancarlo Fisichella | Benetton - Playlife | 52 | + 4 Voltes | 11 | |
| Ret | 22 | Jacques Villeneuve | BAR - Supertec | 48 | Part Hidràulica | 10 | |
| Ret | 12 | Pedro Diniz | Sauber - Petronas | 44 | Accident | 17 | |
| Ret | 14 | Pedro de la Rosa | Arrows | 30 | Motor | 20 | |
| Ret | 20 | Luca Badoer | Minardi - Ford | 15 | Accident | 21 | |
| Ret | 2 | David Coulthard | McLaren - Mercedes | 14 | Pressió de Combustible | 3 | |
| Ret | 6 | Ralf Schumacher | Williams - Supertec | 7 | Accident | 8 | |
| Ret | 15 | Toranosuke Takagi | Arrows | 7 | Transmissió | 22 | |
| Ret | 23 | Ricardo Zonta | BAR - Supertec | 6 | Motor | 13 | |
| Ret | 18 | Olivier Panis | Prost - Peugeot | 5 | Motor | 12 | |
| Ret | 11 | Damon Hill | Jordan - Mugen - Honda | 0 | Col·lisió | 9 | |

## Altres

* Pole: Michael Schumacher 1' 39. 688
* Volta ràpida: Michael Schumacher 1' 40. 267 (a la volta 25)

## Referències

* «La web Oficial de la Fórmula 1». [Consulta: 03 - 04 - 2010].
# Nadejda Mikhalkova

Nadejda Nikititxna Mikhalkova (en rus Надежда Никитична Михалкова) (Moscou, 27 de setembre de 1986) és una actriu i productora de cinema russa.

## Biografia

Nadejda és la filla petita, de tres germans, de l'actor i director de cinema Nikita Mikhalkov i la dissenyadora de moda Tatiana Ievguenievna Mikhalkova. Els seus germans Artiom i Anna son també actors. Nadejda, a l'edat de sis anys va interpretar el paper de Nadia Kotova a la pel·lícula Cremat pel sol dirigida pel seu pare, qui també va fer de pare de Nadia en la pel·lícula. La pel·lícula va rebre el Gran Premi (Festival de Canes) i el Oscar a la millor pel·lícula de parla no anglesa, entre molts altres honors.
Nadejda va fer una breu aparició a la pel·lícula de 1999 El Barber de Siberia, també dirigida per Nikita Mikhalkov. El 2000 a la pel·lícula El president i la seva neta dirigida per Tigran Keossaian, Mikhalkova va fer el paper de dues germanes bessones. El 2008 es va graduar a l'Escola de Periodisme Internacional a l'(МГИМО, Instituto Estatal de Relaciones Internacionales de Moscú). Ella repetirà el seu paper com Nadia Kotova, ara una adolescent, a la pel·lícula Cremada pel Sol 2 de 2010.
Mikhalkova es va casar amb el director i productor Revaz Guiguineixvili. Van tenir una filla que va néixer a Moscou el 21 de maig de 2011.

## Filmografia

| Any | Pel·lícula | Títol original | Funció | Notes |
| 1993 | Anna: de 6 a 18 | Анна от 6 до 18 | Nadia | Documental, sobre ella |
| 1994 | Cremat pel sol | Утомлённые солнцем | Nadia Kotova | Debut al cinema |
| 1999 | El Barber de Siberia | Сибирский цирюльник | Noia a la Fira | sense acreditar |
| 2000 | El president i la seva neta | Президент и его внучка | Masha i la seva bessona |
| 2010 | Cremat pel Sol 2: Èxode | Утомлённые солнцем 2: Предстояние | Nadia Kotova |
| 2011 | Cremat pel Sol 2: Ciutadella | Утомлённые солнцем 2: Цитадель | Nadia Kotova |

## Referències

* 1 2 «Nadezhda Mikhalkova Profile». Special Broadcasting Service. Arxivat de l'original el 2011-11-12. [Consulta: 1r maig 2016].
* ↑ «The Exodus, the destiny of Serguei Kotov seen by Nikita Mikhalkov». Festival de Cannes. [Consulta: 1r maig 2016].
* ↑ «Burnt By The Sun 2: Exodus». AllBusiness.com. [Consulta: 1r maig 2016].
* ↑ «Надежда Михалкова готовится к съемкам фильма "Утомленные солнцем-2"». Komsomolskaya Pravda. [Consulta: 1r maig 2016].
* ↑ Стрельникова, Елена. «Надежда Михалкова родила дочку». Komsomolskaya Pravda. [Consulta: 1r maig 2016].
# Caragobius

Caragobius és un gènere de peixos de la família dels gòbids i de l'ordre dels perciformes.

## Taxonomia

* Caragobius burmanicus (Hora, 1926)
* Caragobius rubristriatus (Saville-Kent, 1889)
* Caragobius urolepis (Bleeker, 1852)

## Referències

* ↑ Smith H. M. & Seale A., 1906. Notes on a collection of fishes from the island of Mindanao, Philippine Archipelago, with descriptions of new genera and species. Proc. Biol. Soc. Wash. v. 19. 73-82.
* ↑ The Taxonomicon (anglès)
* ↑ Saville-Kent, W., 1889. Preliminary observations on a natural history collection made in connection with the surveying cruise of H. M. S. "Myrmidon," at Port Darwin and Cambridge Gulf in ... 1888. Proceedings of the Royal Society of Queensland v. 6 (pt 5): 219-240, Pl. 13.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)

## Bibliografia

* Murdy, E. O. i K. Shibukawa, 2003: A revision of the Indo-Pacific fish genus Caragobius (Gobiidae: Amblyopinae). Zootaxa Núm. 301: 1-12.

## Enllaços externs

* uBio (anglès)
# Tovera d'empenyiment augmentat

Una tovera d'empenyiment augmentat (TAN, de l'anglès thrust augmented nozzle) és un tipus de tovera de coet, dissenyat per Aerojet, que augmenta l'empenyiment d'un motor de coet de combustible líquid al nivell del mar.
Un problema habitual a l'hora de dissenyar motors de coet és que el canvi d'altitud i pressió durant l'ascens del coet té un impacte significatiu sobre el rendiment del motor. Normalment, cada tram d'un coet té motors dissenyats especialment per la part del vol en què funcionaran, però el seu rendiment decau quan se'ls utilitza fora del seu rang d'acció. Les toveres amb una ràtio d'àrea gran funcionen bé a la part alta de l'atmosfera, però no funcionen tan bé a la part baixa a causa dels efectes de separació de flux. Les toveres d'empenyiment augmentat mitiguen el problema injectant propel·lent i oxidant directament a una regió anul·lar de la secció de la tovera. Un avantatge addicional de les TAN és que es poden fer servir diversos propel·lents (com ara RP-1, augmentant encara més l'impuls).

## Referències

* ↑ Bulman, Melvin «Thrust Augmented Nozzle (TAN): The New Paradigm for Booster Rockets» (en anglès). . American Institute of Aeronautics and Astronautics [Sacramento, California], 09-07-2006. DOI: 10.2514/6.2006-4371.
* ↑ Goff, Jonathan. «Thrust Augmented Nozzles» (en anglès americà). Selenian Boondocks, 12-11-2007. [Consulta: 7 desembre 2021].
# Font de Fontelles

La Font de Fontelles és una font del terme municipal de Salàs de Pallars, al Pallars Jussà. Està situada al nord de Salàs de Pallars i al sud de Sensui, una mica més a prop d'aquest poble que no pas de la vila cap del municipi.
Està situada a 651 m d'altitud, a la dreta d'una llau afluent del barranc de Sant Pere, a la partida de Fontelles, al sud de la de Santa Margarida i a llevant de la de Costonat. La pista que mena al poble de Santa Engràcia passa a prop pel nord de la font.
# Euphlyctis hexadactylus

Euphlyctis hexadactylus és una espècie de granota que es troba a l'Índia i a Sri Lanka.

## Referències

* Dutta, S. & Manamendra-Arachchi, K. (2004). Euphlyctis hexadactylus. Llista Vermella de la UICN, Unió Internacional per a la Conservació de la Natura, 2006. Consultat el 20 d'abril del 2008 (en anglès).
# Notorious

Notorious és una pel·lícula estatunidenca dirigida per Alfred Hitchcock i estrenada l'any 1946, protagonitzada per Ingrid Bergman i Cary Grant.
Va ser nominada a l'Oscar al millor guió original (Ben Hecht) i al millor actor secundari (Claude Rains), així com al Gran Premi del Festival de Canes (Alfred Hitchcock).

## Argument

Alicia Huberman adquireix notorietat quan el seu pare, un agent nazi, és sentenciat per traïció als Estats Units després de la Segona Guerra Mundial. Poc temps després, ella organitza una festa on apareix un home atractiu i enigmàtic anomenat Devlin. Després d'un confronte d'intel·ligència i personalitats, Devlin revela a Alícia que en realitat és un agent de l'Agència de Seguretat Nacional dels Estats Units i li demana ajuda per atrapar el nazi Alexander Sebastian. Considerant que s'ha enamorat profundament de l'apassionant agent, Alícia accepta i guanya la simpatia de Sebastian. No obstant això, a mesura que es va involucrant més en la missió, Alícia s'adona que està posant en risc la seva pròpia vida.

## Repartiment

* Ingrid Bergman: Alicia Huberman
* Cary Grant: T.R. Devlin
* Claude Rains: Alexander Sebastian
* Louis Calhern: Paul Prescott
* Leopoldine Konstantin: la mare de Sebastian
* Reinhold Schünzel: Dr. Anderson
* Moroni Olsen: Walter Beardsley
* Ivan Triesault: Eric Mathis
* Fay Baker: Ethel
* Antonio Moreno: Sr. Ortiza
* Ricardo Costa: Dr. Barbosa
* Eberhard Krumschmidt: Emil Hupka
* Charles Mendl: Commodore
* Wally Brown: Sr. Hopkins
* Friedrich von Ledebur: Knerr

## Premis i Nominacions
### Nominacions

* Oscar al millor guió original (Ben Hecht)
* Oscar al millor actor secundari (Claude Rains)

## Referències

* ↑ «Encadenados, Tuyo es mi corazón · Notorious (1946) · Cover Carátulas». [Consulta: 30 setembre 2023].
* ↑ «The 19th Academy Awards» (en anglès). Academy of Motion Picture Arts and Sciences. [Consulta: 10 desembre 2023].
Viccionari
# Giovanni Maria Angiolello

Giovanni Maria Angiolello (o Giovanni Maria degli Angiolello) (1451-vers 1525) fou un aventurer venecià, mercader i historiador que va escriure una història sobre els Ak Koyunlu.
El 1470 fou capturat a Negrepont, atacada pels otomans, i fou esclavitzat i enviat a Constantinoble. El 1462 fou assignat a Mustafa Celebi, comandant contra els Ak Koyunlu de Uzun Hasan que era aliat als venecians. A la mort de Mustafa (1474) fou tresorer de Mehmet II i després va estar al servei de Baiazet II. Després del 1483 la seva vida és fosca i se sap que va tornar a Vicenza i es va casar i va esdevenir funcionari. Probablement va tornar a territori otomà com a mercader on va romandre fins al 1515.
Va escriure Historia turchesca on destaca la part anomenada Breve narratione della vita et fatti del signor Ussuncassano. El llibre relata els fets a Turquia entre 1467 i 1524.

## Bibliografia

* ↑ «Angiolello». Encyclopaedia Iranica. Encyclopaedia. [Consulta: 1r juny 2014].
* F. Babinger, Dizionario biografico degli Italiani, Roma, 1961, III
# Angelo Acciaiuoli de Melfi

Angelo Acciaiuoli, fill de Niccolò Acciaiuoli, fou comte de Malta i Gozo des del 1358. Fou el segon comte de Melfi, comte de Gerace, senyor sobirà de Corint (1365-1371) i senyor de Rapolla, Tramonti, Roccapiemonte, Maiori, Gragnano, Pino, Scafati, Nocera dei Pagani, Cisterna, Spinazzola, Troppa, Seminara, Cava, Buccino, San Marzano, Valle i Civitella d'Abruzzo. Fou gran senescal del regne de Sicília i governador de les terres napolitanes a Sicília (1364).
Va morir a Messina vers el 1380.

## Bibliografia

* Kenneth M. Setton, Catalan Domination of Athens 1311–1388, Londres 1975.
# Marc Servili Pàlex Gemin

Marc Servili Pàlex Gemin (en llatí: Marcus Servilius C. f. P. n. Palex Geminus, nascut cap al 230 aC - mort després del 167 aC) va ser un magistrat romà del segle iii aC. Formava part de la gens Servília.
Va ser àugur l'any 211 aC al lloc d'Espuri Carvili Màxim Ruga que havia mort. El 203 aC va ser edil curul i va dedicar una quadriga daurada al Capitoli conjuntament amb el seu col·lega. Aquell mateix any va ser escollit magister equitum del dictador Publi Sulpici Galba Màxim amb el que va viatjar per Itàlia per examinar les causes de la revolta de diverses ciutats contra Roma.
L'any 202 aC va ser elegit cònsol amb Tiberi Claudi Neró i va rebre Etrúria com a província, que va ocupar amb dues legions. El seu imperium es va prorrogar l'any següent.
El 200 aC va ser un dels deu comissionats que van distribuir les terres al Samni i la Pulla entre els veterans d'Escipió. L'any 197 aC va ser un dels Triumviri coloniae deducendae nomenat per un període de tres anys per establir una sèrie de colònies a la costa occidental d'Itàlia. El 167 aC, ja gran, es va pronunciar a favor del triomf per Emili Paulus el conqueridor de Macedònia, triomf al qual molts s'oposaven.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 239.
# Font de Fórnols (el Meüll)

La Font de Fórnols és una font del terme municipal de Castell de Mur, en territori del mateix castell de Mur, de l'antic municipi de Mur, en terres del Meüll.
Està situada a 696 m d'altitud, a ponent de l'interfluvi entre la llau de Llució i el barranc de Fórnols.

## Enllaços externs

* Institut Cartogràfic de Catalunya
# Nova Siracene

Nova Siracene fou una marca fronterera armènia, coneguda també com a marca Mèdia, destinada a servir de baluard contra les possibles incursions del regne de Mèdia Atropatene. El nucli principal de la marca era Adiabene que podria ser el regne d'Adiabene o una terra al nord del regne a manera de tampó.
Vegeu Adiabene